قوزیی قیبریس تورک جمهوریتی پرزیدنتی ارسین تاتار حکومتی قورماق وظیفه‌سینی ایچ ایشلر ناظیری و میللی بیرلیک پارتیاسی‌نین (UBP) گیرنه شهریندن میللت وکیلی اونال اوستله تاپشیریب.
بو باره‌ده پرزیدنتین مطبوعات و توپلوم ایله علاقه‌لر ایداره‌سی معلومات یاییب
آنایاسایا گؤره، اوستل 15 گون عرضینده اؤز کابینه‌سینی پرزیدنته تقدیم ائتمه‌لی و یا وظیفه‌سینی قایتارما‌لی‌دیر.
قئید ائدک کی، اؤلکه‌ده باش ناظیر فایز سوجووغ‌لو UBP ، DP  وYDP-دن عبارت کوالیسیون حکومتی‌نین ایستعفاسینی پرزیدنت تاتارا تقدیم ائدیب.
اؤتن هفته مجلیسده تمثیل اولونان سیاسی پارتیا‌لارین نوماینده‌لری ایله گؤروشن تاتار حکومتی قورما وظیفه‌سینی اعتیماد سسی آلا بیله‌جک میللت وکیلینه وئرجگینی و ارکن سئچکی‌لرین آلترناتیو اولمادیغینی آچیقلاییب.
